b'\n_START_ARTICLE_\nPeptid\n_START_PARAGRAPH_\nPept\xc3\xadd je spojina dveh ali ve\xc4\x8d aminokislinskih ostankov, povezanih s peptidno vezjo. Dve aminokislini se me seboj pove\xc5\xbeeta tako, da karboksilna skupina ene molekule reagira z aminsko skupino druge molekule, pri tem pa izstopi molekula vode. Pri tem nastane dipeptid, reakcija pa se lahko nadaljuje z dodajanjm novih aminokislinskih ostankov. Ne glede na to, koliko aminokislinskih molekul je zdru\xc5\xbeenih s peptidnimi vezmi, sta na peptidni verigi vedno prisotna dva konca: aminski (N-konec) in karboksilni konec (C-konec).'